אנייטה פלטסקוג

אַנייטָה אוֹסֶה פֶלְטְסְקוּג (בשוודית: Agnetha Åse Fältskog, הגייה: [aŋˈnêːta ˈfɛ̂ltskuːɡ] ‏האזנה‏Ⓘ‏; נולדה ב-5 באפריל 1950) היא זמרת שוודית, חברה בהרכב הפופ השוודי המצליח ביותר בכל הזמנים – אבבא. פלטסקוג נולדה ב-5 באפריל 1950 בינשפינג שבדרום שוודיה כבכורה מבין שתי בנות. ב-6 ביולי 1971 נישאה לביורן אולבאוס, חבר ההרכב של אבבא. נולדו להם שני ילדים. הזוג החליט להיפרד בשנת 1978, ובינואר 1979 הם התגרשו. בדצמבר 1990 נישאה פלטסקוג בשנית לתומאס סונפיילד ולאחר 3 שנות נישואים השניים התגרשו. בשנת 1972 לוהקה פלטסקוג לתפקיד מרים המגדלית במחזמר המצליח "ישו כוכב עליון" בגרסה השוודית. בשנות ה-70 הוציאה מספר אלבומים בשוודית. האחרון שבהם "Elva kvinnor i ett hus" (אחת עשרה נשים בבית אחד) היה בזמן השותפות בלהקת אבבא. במהלך שנות ה-80 הקליטה שלושה אלבומים באנגלית. במהלך השנים דעכה הצלחתה. בסוף שנת 1982 הקליטה דואט עם הזמר השוודי המצליח תומאס לינדן. השיר, שנקרא "Never Again" (לעולם לא עוד), התמקם בחמשת המקומות הראשונים במצעדי הפזמונים בשוודיה, נורווגיה, בלגיה ודרום אמריקה. במאי 1983 הוציאה את אלבומה "Wrap Your Arms Around Me" שנכנס למצעדים ברחבי העולם (#1 שוודיה, נורווגיה, דנמרק, פינלנד ובלגיה. #18 בריטניה). באלבום בלטו שני שירים שהיו ללהיטים בפני עצמם במדינות רבות - "The Heat Is On" ו-"Can't Shake Loose". באותה שנה זכתה פלטסקוג בפרס Rockbjörne בקטגוריית "הזמרת השוודית הטובה ביותר". במרץ 1985 הופץ האלבום "Eyes Of A Woman", שזכה להצלחה יחסית במספר מדינות אך לא שיחזר את ההצלחה של "Wrap Your Arms Around Me". בקיץ 1987 הקליטה פלטסקוג את האלבום "I Stand Alone" בקליפורניה, ארצות הברית. האלבום הופץ בנובמבר של אותה שנה והיה במשך שמונה שבועות לאלבום הנמכר ביותר באירופה. אחרי קידום האלבום לקחה פלטסקוג הפסקה מתחום המוזיקה. בשנת 1996 פרסמה אוטוביוגרפיה, "Som jag är" (כמו שאני), כשבמקביל לספר יצא אוסף הנושא אותו שם ומכיל להיטים בשוודית ובאנגלית. באפריל 2004, לאחר שנים רבות של התבודדות על אי סמוך לסטוקהולם, חזרה פלטסקוג לאולפנים עם אלבומה My Colouring Book שכלל גרסאות כיסוי לשירים שאהבה בצעירותה. פלטסקוג הונצחה בכותרת אלבומה של הלהקה הישראלית "נושאי המגבעת", "מי רצח את אגנתה פאלסקוג", שאוית בשגיאות בלתי-מכוונות. 1968 - Agnetha Fältskog 1969 - Agnetha Fältskog vol. 2 1970 - Som jag är 1971 - När en vacker tanke blir en sång 1975 - Elva kvinnor i ett hus 1980 - Nu tändas tusen juleljus 1983 - Wrap Your Arms Around Me 1985 - Eyes of a Woman 1987 - Kom följ med i vår karusell 1987 - I Stand Alone 2004 - My Colouring Book 2013 - A 1982 - Never Again 1983 - The Heat Is On 1983 - Wrap Your Arms Around Me 1983 - Can't Shake Loose 1984 - It's So Nice To Be Rich 1985 - I Won't Let You Go 1987 - The Last Time 1988 - I Wasn't the One (Who Said Goodbye) 1988 - Let It Shine 1998 - The Queen Of Hearts 2004 - If I Thought You'd Ever Change Your Mind 2004 - When You Walk in the Room 2013 - The One Who Loves You Now 2013 - When You Really Loved Someone 2013 - Dance Your Pain Away 2013 - I Should've Followed You Home 1973 - Agnetha Fältskogs bästa 1979 - Tio år med Agnetha 1985 - Teamtoppen 1 1986 - Sjung denna sång 1986 - Agnetha Collection 1994 - Geh' Mit Gott 1996 - My Love, My Life 1998 - Svensktoppar 1998 - That's Me אתר האינטרנט הרשמי של אנייטה פלטסקוג (באנגלית) אנייטה פלטסקוג, ברשת החברתית פייסבוק אנייטה פלטסקוג, ברשת החברתית אקס (טוויטר) אנייטה פלטסקוג, ברשת החברתית אינסטגרם אנייטה פלטסקוג, סרטונים בערוץ היוטיוב אנייטה פלטסקוג, במסד הנתונים הקולנועיים IMDb (באנגלית) אנייטה פלטסקוג, באתר AllMovie (באנגלית) אנייטה פלטסקוג, באתר Rotten Tomatoes (באנגלית) אנייטה פלטסקוג, במסד הנתונים הקולנועיים KinoPoisk (ברוסית) אנייטה פלטסקוג, באתר אפל מיוזיק (באנגלית) אנייטה פלטסקוג, באתר ספוטיפיי אנייטה פלטסקוג, באתר סאונדקלאוד (באנגלית) אנייטה פלטסקוג, באתר Last.fm (באנגלית) אנייטה פלטסקוג, באתר AllMusic (באנגלית) אנייטה פלטסקוג, באתר MusicBrainz (באנגלית) אנייטה פלטסקוג, באתר דיזר אנייטה פלטסקוג, באתר Discogs (באנגלית) אנייטה פלטסקוג, באתר Genius אנייטה פלטסקוג, באתר SecondHandSongs אנייטה פלטסקוג, באתר בילבורד (באנגלית) אנייטה פלטסקוג, באתר טיידל (באנגלית) אנייטה פלטסקוג, באתר אמזון מיוזיק גידי אביבי, האמא של אבבא, באתר הארץ, 11 במאי 2004 שרון מולדאבי, המלכה הבלונדינית: אגנטה פלסקוג מלהקת "אבבא" משיקה אלבום חדש, באתר גלובס, 17 ביוני 2013